ОБЩИНСКИ СЪВЕТ – гр.К А Р Н О Б А Т

П Р О Т О К О Л

№ 19

На 23 ДЕКЕМВРИ 2024 година се проведе ДЕВЕТНАДЕСЕТОТО ЗАСЕДАНИЕ на Общински съвет – Карнобат.

От общия брой 21 общински съветници присъстваха 18, което се установи от присъствения списък.

Председателят на Общинския съвет – Карнобат, Маргарита Стаматова съобщи, че Общинския съвет има необходимия кворум, заседанието е законно и може да взема решения.

МАРГАРИТА СТАМАТОВА – В дневния ред има включени 6 точки, и беше раздаден предварително в срока, предвиден в правилника. Докладните са разгледани в заседания на постоянните комисии. Всички сте запознати с него.Имате ли някакви допълнения, предложения по дневния ред. Давам думата на кмета за предложение.

ГЕОРГИ ДИМИТРОВ – Предлагам в дневния ред да влязат две допълнителни точки, които обсъдихме на комисии а именно:

**7. ДОКЛАДНА ЗАПИСКА от Георги Димитров – кмет на Община Карнобат, относно:** ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА МЕСТНИТЕ ДАНЪЦИ НА ТЕРИТОРИЯТА НА ОБЩИНА КАРНОБАТ. **Вх. № 251 /23.12.2024 г.**

**8. ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПЛАН – СМЕТКА ЗА ГОДИШНИЯ РАЗМЕР ЗА ПРИХОДИТЕ И НЕОБХОДИМИТЕ РАЗХОДИ НА ОБЩИНА КАРНОБАТ ЗА ДЕЙНОСТИТЕ ПО УПРАВЛЕНИЕ НА ОТПАДЪЦИТЕ ЗА 2025 ГОД. **Вх. № 252 /23.12.2024г.**

МАРГАРИТА СТАМАТОВА – Други предложения има ли по дневния ред. Ако няма, да преминем към гласуване на дневния ред с двете допълнителни точки, които предложи Кмета и които бяха обсъдени на ПК - който е съгласен с така предложения проект за дневен ред да гласува.

След гласуване общинските съветници с 18 гласа „ЗА”, 0 глас „Против“, 0 гласа „Въздържал си“ приеха следния

Д Н Е В Е Н Р Е Д:

**1.ДОКЛАДНА ЗАПИСКА от Георги Димитров – Кмет на Община Карнобат, относно:** Даване на съгласие за разходване на месечните обезпечения и отчисления за 2025 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците, съгласно разпоредбите на § 3 от Преходните и заключителни разпоредби на Закон за изменение и допълнение на Закона за местните данъци и такси – ДВ, бр.81 от 24.09.2024 г. **Вх. № 248/13.12.2024г.**

**2.ДОКЛАДНА ЗАПИСКА от Георги Димитров – Кмет на Община Карнобат, относно:** ИЗМЕНЕНИЕ НА РЕШЕНИЕ № 496.I. ОТ ПРОТОКОЛ № 41 НА ПРОВЕДЕНО ЗАСЕДАНИЕ НА ОБЩИНСКИ СЪВЕТ ГР. КАРНОБАТ НА 29.06.2023 Г. **Вх. № 247/12.12.2024г.**

**3.ДОКЛАДНА ЗАПИСКА от Стефка Иванова – зам. кмет на Община Карнобат, относно:** ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА НА ЧАСТТА НА ОБЩИНАТА **Вх. № 246/11.12.2024г.**

**4.ДОКЛАДНА ЗАПИСКА от Георги Димитров – Кмет на Община Карнобат, относно:** ДАВАНЕ НА СЪГЛАСИЕ ОТ ОБЩИНСКИ СЪВЕТ ЗА РАЗРЕШЕНИЕ ЗА ИЗРАБОТВАНЕ НА ПУП-ПАРЦЕЛАРЕН ПЛАН И ПРЕДВАРИТЕЛНО СЪГЛАСИЕ ЗА ПРЕМИНАВАНЕ НА ТРАСЕ НА „ЕЛЕКТРОПРОВОД 110 kV ОТ ПОДСТАНЦИЯ „ФЕЦ АГРОШАНС“ В ПИ С ИДЕНТИФИКАТОР 36525.301.196 ДО ПОДСТАНЦИЯ „ФЕЦ КАРНОБАТ-2“ В ПИ С ИДЕНТИФИКАТОР 36525.226.952 ПО КККР НА ГР. КАРНОБАТ“ **Вх. № 244/10.12.2024г.**

**5.ДОКЛАДНА ЗАПИСКА от Мария Генова – зам. кмет на Община Карнобат, относно:** *Даване на съгласие за кандидатстване на Община Карнобат с проектно предложение по процедура чрез директно предоставяне на безвъзмездна финансова помощ BG05SFPR002-2.012 „Иновативни здравно-социални услуги“ по Програма „Развитие на човешките ресурси“ 2021 – 2027 г., Приоритет 2: „*Социално включване и равни възможности“ **Вх. № 249/13.12.2024г.**

**6. ДОКЛАДНА ЗАПИСКА от Георги Димитров – кмет на Община Карнобат, относно:** представител в общото събрание на акционерите на УМБАЛ – Бургас“ АД **Вх. № 250/13.12.20.24 г.**

**7. ДОКЛАДНА ЗАПИСКА от Георги Димитров – кмет на Община Карнобат, относно:** ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА МЕСТНИТЕ ДАНЪЦИ НА ТЕРИТОРИЯТА НА ОБЩИНА КАРНОБАТ. **Вх. № 251 /23.12.2024 г.**

**8. ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПЛАН – СМЕТКА ЗА ГОДИШНИЯ РАЗМЕР ЗА ПРИХОДИТЕ И НЕОБХОДИМИТЕ РАЗХОДИ НА ОБЩИНА КАРНОБАТ ЗА ДЕЙНОСТИТЕ ПО УПРАВЛЕНИЕ НА ОТПАДЪЦИТЕ ЗА 2025 ГОД. **Вх. № 252 /23.12.2024г.**

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – Кмет на Община Карнобат, относно:** Даване на съгласие за разходване на месечните обезпечения и отчисления за 2025 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците, съгласно разпоредбите на § 3 от Преходните и заключителни разпоредби на Закон за изменение и допълнение на Закона за местните данъци и такси – ДВ, бр.81 от 24.09.2024 г. **Вх. № 248/13.12.2024г.**

МАРГАРИТА СТАМАТОВА – Г-н Димитров, като вносител на докладната записка, имате думата.

ГЕОРГИ ДИМИТРОВ – Аз го казах и на комисиите, ако ние не вземем такова решение ще трябва да дофинансираме дейността си по сметосъбиране. Решението на Министерския съвет ни даде право ние да ползваме отчисленията си по чл. 64 за 25-та година, при положение, че сме взели изрично решение до 31 декември. Освен всичко онова, което е написано в докладната записка, предлагам да бъде добавено към решението точка втора - че това решение влиза в сила от 01.01. 2025 година.

Малко да обясня по отчисленията по чл. 64 - ние там имаме натрупани средства, с които участваме в момента в проектирането на клетка номер три на регионалното депо и евентуално бихме могли да ползваме средствата и за други дейности, свързани със сметосъбирането сметоизвозването и обработването на битовите отпадъци. Скоро не се очертава да гледаме бюджет на Общината - бюджет ще приеме по наредба 40 дни след като бъде приет републиканския бюджет, а като виждам какво става няма вероятност той да бъде приет скоро. Това означава, че докато бъде приет републиканския бюджет ние ще работим с 1/12-та от средствата които сме харчили миналата 24-та година. А и първата част от годината приходите са по-слаби, докато не започнем да събираме местните данъци и такси и другите местни приходи. За мен това е единственият начин тази година да не увеличаваме такса битови отпадъци.

Постигнахме едно съотношение - битовите потребители 47 % и за бизнеса 53%, като предната година съотношението беше 70 % на 30%. До настоящия момент мисля, че е целесъобразно ние да задържим това съотношение, макар че догодина ще ни бъде много трудно. Защото въвеждайки на принципа замърсителя плаща не се знае какво ще се получи в Наредбата ни. Дейностите с тая план сметка ние ще можем да ги изпълняваме.

МАРГАРИТА СТАМАТОВА – Колеги имате думата за становища, въпроси по предложението. То беше разгледано от постоянна комисия, чието становище е положително /чете становището/. Имате ли въпроси. Ако няма въпроси, преминаваме към гласуване.

Който е съгласен с така предложеното проекто-решение по докладната записка, моля да гласува.

След поименно гласуване общинските съветници с 18 гласа „ЗА“, 0 „Против“ и 0 гласа „Въздържал се“ приеха следното

Р Е Ш Е Н И Е:

1.На основание чл.21, ал.1, т. 8 и т.23 от ЗМСМА и във връзка с § 3 от Преходните и заключителни разпоредби на Закон за изменение и допълнение на Закона за местните данъци и такси – ДВ, бр.81 от 24.09.2024 г., Общински съвет - Карнобат дава съгласие месечните обезпечения и отчисления по чл.60, ал.2, т.1 и 2 и чл.64, ал.1 от Закона за управление на отпадъците, за периода от 01.01.2025 г. до 31.12.2025 г., да останат по сметката на Община Карнобат и да бъдат разходвани за дейностите по чистота и управление на отпадъците - за финансиране на разходите по план-сметката по чл. 66 от Закона за местните данъци и такси, чрез вътрешно компенсаторни промени, без да се изменя приетият от общински съвет начин на определяне и размера на таксата за битови отпадъци за 2025 г., както и за закупуване на фадрома и за почистване на нерегламентирано изхвърлени отпадъци.

2. Решението влиза в сила от 01.01.2025 г.

**ПО ВТОРА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – Кмет на Община Карнобат, относно:** ИЗМЕНЕНИЕ НА РЕШЕНИЕ № 496.I. ОТ ПРОТОКОЛ № 41 НА ПРОВЕДЕНО ЗАСЕДАНИЕ НА ОБЩИНСКИ СЪВЕТ ГР. КАРНОБАТ НА 29.06.2023 Г. **Вх. № 247/12.12.2024г.**

МАРГАРИТА СТАМАТОВА – Г-н Димитров, имате думата. Нямам какво да добавя.

МАРГАРИТА СТАМАТОВА – Имате думата за становища и мнения по промяната в решението, мнения, становища има ли. Няма. Обявявам, че докладната записка, е разгледана в постоянната комисия и становището е положително /чете становището/. Колеги, имате ли нещо да споделите по докладната записка? Ако няма предлагам да преминем към гласуване.

Който е съгласен с така направеното предложение, моля да гласува.

След гласуване общинските съветници с 18 гласа „ЗА“, 0 „Против“ и 0 гласа “Въздържал се“ приеха следното

РЕШЕНИЕ

І. На основание чл. 21, ал. 1, т. 11 и т.23 от ЗМСМА, във връзка с чл. 129, ал. 1 от ЗУТ и, Общински съвет – Карнобат изменя Решение № 496.I. от протокол № 41 на проведено заседание на Общински съвет-гр. Карнобат на 29.06.2023 г., с което е одобрен ПУП-План за застрояване в обхват: **Първи етап, включващ: ПИ с идентификатор 29129.21.46, ПИ с идентификатор 29129.21.209, ПИ с идентификатор 29129.21.302 и ПИ с идентификатор 29129.280.20 по КККР на с. Железник, община Карнобат – съответно образуването на ПИ с проектен № 29129.21.158 с НТП „кариера за добив и първична преработка на подземни богатства – строителни материали“**, като текстът придобие следното съдържание:

„На основание чл. 129, ал. 1 от ЗУТ и чл. 21, ал. 1, т. 11 и т.23 от ЗМСМА, Общински съвет – Карнобат ОДОБРЯВА ПУП-План за застрояване в обхват: **Първи етап, включващ: ПИ с идентификатор 29129.21.46, ПИ с идентификатор 29129.21.209, ПИ с идентификатор 29129.21.302 и ПИ с идентификатор 29129.280.20 по КККР на с. Железник, община Карнобат – съответно образуването на ПИ с проектен № 29129.21.158 с НТП „кариера за добив и първична преработка на подземни богатства – строителни материали“** и образуването на ПИ с проектен идентификатор **29129.280.12** с площ 1452 кв. м. местност „Бакаджика“ по ККиКР на с. Железник, община Карнобат, който с одобряването на ПУП-ПЗ става от **„пасище“** в **„за селскостопански, горски, ведомствен път“** - публична общинска собственост

Настоящото решение да се изпрати в 7 /седем/ дневен срок за обнародване във в. „Държавен вестник”

**ПО ТРЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Стефка Иванова – зам. кмет на Община Карнобат, относно:** ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА НА ЧАСТТА НА ОБЩИНАТА **Вх. № 246/11.12.2024г.**

МАРГАРИТА СТАМАТОВА – Вносителя имате ли какво да добавите.

ГЕОРГИ ДИМИТРОВ –Нямам какво да добавя.

МАРГАРИТА СТАМАТОВА – Имате думата за становища и мнения по докладната записка, мнения, становища има ли. Няма. Обявявам, че докладната записка, е разгледана в постоянната комисия и становището е положително /чете становището/. Колеги, имате ли нещо да споделите по докладната записка? Ако няма предлагам да преминем към гласуване. Ще гласуваме заедно всички проекто-решениея. Имате ли нещо против? Няма.

Който е съгласен с така направеното предложение за решение по докладната записка, моля да гласува.

След поименно гласуване общинските съветници с 18 гласа „ЗА“, 0 „Против“, 0“ Въздържал се, приеха следното

Р Е Ш Е Н И Е:

**І. Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.36, ал.1, т.2 от Наредбата за реда за придобиване, управление и разпореждане с общинско имущество – собственост на община Карнобат, дава съгласие за прекратяване на съществуващата съсобственост между **Община Карнобат**, от една страна и **Ивайло Иванов,** от друга страна, върху:

**УРЕГУЛИРАН ПОЗЕМЛЕН ИМОТ І-389** (първи за поземлен имот триста осемдесет и девет) в **кв.44** (четиридесет и четири) по плана на с.Искра, целият с площ от 2090 кв.м, при граници: север – улица; изток – упи ІІ-380; юг – упи ХІ-388; запад – улица, **чрез продажба** на общинската идеална част от имота, представляваща **70/2090** (седемдесет от две хиляди и деветдесет) **идеални части кв.м,** **на Ивайло Иванов за** сумата от **442,00 лева** **(четиристотин четиридесет и два лева), без ДДС**.

Данъчната оценка на общинската част от имота е 160,80 лв. (сто и шестдесет лева и осемдесет стотинки)

**Ивайло Иванов,** следва да заплати стойността на идеалните части от имота, 2 % местен данък, съгласно Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат, 20 % ДДС, съгласно чл. 45, ал.5, т.1 от ЗДДС, както и стойността на разходите по чл.31, ал.2 от НРПУРОИ. Срокът и начинът на заплащане на дължимата сума да се определят със заповедта на Кмета на Община Карнобат.

**ІІ. Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.36, ал.1, т.2 от Наредбата за реда за придобиване, управление и разпореждане с общинско имущество – собственост на община Карнобат, дава съгласие за прекратяване на съществуващата съсобственост между **Община Карнобат**, от една страна и **Димитър Стойчев,** от друга страна, върху:

**УРЕГУЛИРАН ПОЗЕМЛЕН ИМОТ ІХ-86** (девети за поземлен имот осемдесет и шест) в **кв.52** (петдесет и две) по плана на с.Сърнево, целият с площ от 960 кв.м, при граници: север – улица; изток – упи І-86; юг – упи ХІ-91; запад – улица, **чрез продажба** на общинската идеална част от имота, представляваща **285/960** (двеста осемдесет и пет от деветстотин и шестдесет) **идеални части кв.м,** **на Димитър Стойчев за** сумата от **1694,00 лева** **(хиляда шестстотин деветдесет и четири лева), без ДДС**.

Данъчната оценка на общинската част от имота е 595,10 лв. (петстотин деветдесет и пет лева и десет стотинки)

**Димитър Стойчев,** следва да заплати стойността на идеалните части от имота, 2 % местен данък, съгласно Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат, 20 % ДДС, съгласно чл. 45, ал.5, т.1 от ЗДДС, както и стойността на разходите по чл.31, ал.2 от НРПУРОИ. Срокът и начинът на заплащане на дължимата сума да се определят със заповедта на Кмета на Община Карнобат.

**Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

**ПО ЧЕТВЪРТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – Кмет на Община Карнобат, относно:** ДАВАНЕ НА СЪГЛАСИЕ ОТ ОБЩИНСКИ СЪВЕТ ЗА РАЗРЕШЕНИЕ ЗА ИЗРАБОТВАНЕ НА ПУП-ПАРЦЕЛАРЕН ПЛАН И ПРЕДВАРИТЕЛНО СЪГЛАСИЕ ЗА ПРЕМИНАВАНЕ НА ТРАСЕ НА „ЕЛЕКТРОПРОВОД 110 kV ОТ ПОДСТАНЦИЯ „ФЕЦ АГРОШАНС“ В ПИ С ИДЕНТИФИКАТОР 36525.301.196 ДО ПОДСТАНЦИЯ „ФЕЦ КАРНОБАТ-2“ В ПИ С ИДЕНТИФИКАТОР 36525.226.952 ПО КККР НА ГР. КАРНОБАТ“ **Вх. № 244/10.12.2024г.**

МАРГАРИТА СТАМАТОВА – Вносителя имате ли нещо да добавите, освен това което пояснихте в точка три от дневния ред?

ГЕОРГИ ДИМИТРОВ – Нямам какво до добавя повече.

МАРГАРИТА СТАМАТОВА – Имате думата за въпроси. Има ли въпроси и питания. Заповядай.

ЖИВКА ГРОЗДЕВА – Обявявам, че няма да гласувам поради конфликт на интереси.

МАРГАРИТА СТАМАТОВА - Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто решения.

Който е съгласен с така направените предложения за решения по докладната записка, моля да гласува.

След поименно гласуване общинските съветници с 17 гласа „ЗА“, 0 „Против“, 0“ Въздържал се, приеха следните

Р Е Ш Е Н И Я:

1.Общински съвет Карнобат, на основание чл.21, ал.1, т.11 от ЗМСМА, във връзка с чл.124а, ал.1 и ал. 5 и чл.124б, ал.1 от ЗУТ и във връзка с чл. 110, ал. 1, т. 5 от ЗУТ, РАЗРЕШАВА изработването на подробен устройствен план - парцеларен план за обект на техническата инфраструктура: „Трасе на Електропровод 110 kV от подстанция „ФЕЦ Карнобат“ в ПИ с идентификатор 36525.301.196 до подстанция „ФЕЦ Карнобат-2“ в ПИ с идентификатор 36525.226.952 по КККР на гр.Карнобат“ и ОДОБРЯВА заданието по чл. 125 от ЗУТ за изработване на ПУП – Парцеларен план.

2.Общински съвет - Карнобат, на основание чл. 21, ал.1 т. 8 от ЗМСМА, във връзка с чл. 22 от ЗОЗЗ, чл. 30, ал. 3 от ППЗОЗЗ и чл. 25, ал. 5 от ЗСПЗЗ дава предварително съгласие за преминаване на „Трасе на Електропровод 110 kV от подстанция „ФЕЦ Карнобат“ в ПИ с идентификатор 36525.301.196 до подстанция „ФЕЦ Карнобат-2“ в ПИ с идентификатор 36525.226.952 по КККР на гр. Карнобат“ , през поземлени имоти с идентификатори 36525.123.357, 36525.124.906, 36525.125.358, 36525.125.905, 36525.127.363, 36525.127.365, 36525.147.399, 36525.148.1, 36525.148.401, 36525.148.402, 36525.148.405, 36525.217.599, 36525.219.595, 36525.219.596, 36525.219.598, 36525.219.600, 36525.220.601, 36525.220.608, 36525.220.619, 36525.224.604, 36525.224.610, 36525.225.609 по кадастралната карта и кадастралните регистри на гр. Карнобат – общинска собственост.

3.Определя срок на предварителното съгласие – две години от влизане на решението в сила.

4. Всички разходи по изработване и съгласуване на проекта ще са за сметка на Възложителя на проекта.

5. Възложителят да извърши за своя сметка процедурите по ЗОЗЗ.

6. Настоящето решение да се обяви по реда на чл. 124б, ал. 2 от ЗУТ и не подлежи на оспорване на основание чл. 124б, ал. 4 от ЗУТ.

**ПО ПЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно:** *Даване на съгласие за кандидатстване на Община Карнобат с проектно предложение по процедура чрез директно предоставяне на безвъзмездна финансова помощ BG05SFPR002-2.012 „Иновативни здравно-социални услуги“ по Програма „Развитие на човешките ресурси“ 2021 – 2027 г., Приоритет 2: „*Социално включване и равни възможности“ **Вх. № 249/13.12.2024г.**

МАРГАРИТА СТАМАТОВА – Г-н Димитров?

ГЕОРГИ ИВАНОВ – Нямам какво да добавя.

МАРГАРИТА СТАМАТОВА - Има ли въпроси питания, мнения. Няма. Искам да обявя становището на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване.

Който е съгласен с така направеното предложение за решения по докладната записка, моля да гласува.

След поименно гласуване общинските съветници с 18 гласа „ЗА“, 0 „Против“, 0“ Въздържал се, приеха следните

РЕШЕНИЯ:

І. Общински съвет - Карнобат на основание чл. 21, ал.1, т.23 от ЗМСМА **дава съгласие** за кандидатстване на Община Карнобат с проектно предложение „Иновативни здравно-социални услуги за гражданите на община Карнобат“ по Програма „Развитие на човешките ресурси“ 2021-2027, процедура чрез директно предоставяне на безвъзмездна финансова помощ: **BG05SFPR002-2.012 „Иновативни здравно-социални услуги“.**

II**.** Общински съвет - Карнобат на основание чл. 21, ал.1, т.23 от ЗМСМА упълномощава Кмета на община Карнобат да възложи чрез Акт за възлагане на функция „Здравеопазване“ – „Здравни кабинети в детски градини и училища“ към община Карнобат изпълнението на интегрираните здравно-социални услуги по процедура чрез директно предоставяне на безвъзмездна финансова помощ: **BG05SFPR002-2.012 „Иновативни здравно-социални услуги“**.

III. Общински съвет - Карнобат на основание чл. 21, ал.1, т. 7 от ЗМСМА, във връзка с чл.25 от Закона за социалните услуги дава съгласие финансираните услуги по **BG05SFPR002-2.012 „Иновативни здравно-социални услуги“** да се ползват от потребителите без заплащане на такса.

ІV. Общински съвет - Карнобат упълномощава Кмета на Община Карнобат да извърши необходимите действия във връзка с кандидатстване и реализиране на проектното предложение при неговото одобрение.

V. С оглед защита на особено важни и значими обществени интереси и предоставяне на качествени услуги за жителите на община Карнобат, на основание чл.60, ал.1 от АПК, Общински съвет – Карнобат допуска предварителни изпълнение на настоящето решение.

**ПО ШЕСТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** представител в общото събрание на акционерите на УМБАЛ – Бургас“ АД **Вх. № 250/13.12.2024г.**

МАРГАРИТА СТАМАТОВА – Вносителя има ли нещо да добави. Няма.

МАРГАРИТА СТАМАТОВА – Колеги, имате ли нещо да споделите по докладната записка? Искам да обявя положителното становище на постоянната комисия /чете становището/, Няма желаещи. Ако няма предлагам да преминем към гласуване. Който е съгласен с така направеното предложение за решения по докладната записка, моля да гласува.

След гласуване общинските съветници с 18 гласа „ЗА“, 0 „Против“, 0“ Въздържал се, приеха следните

РЕШЕНИЯ:

1. На основание чл. 21, ал.1, т. 23 от ЗМСМА, Общински съвет – Карнобат упълномощава Георги Иванов Димитров – Кмет на Община Карнобат да присъства и гласува решенията по предложения дневен ред в общото събрание на акционерите на „УМБАЛ – Бургас“ АД, което ще се проведе на 16.01.2025 г. в 11:00 часа, а при липса на кворум ще се проведе на 31.01.2025 година в 11 часа.

2. При невъзможност на Кмета на Община Карнобат да участва в горепосоченото събрание, Общински съвет – Карнобат упълномощава Мария Любчова Генова – заместник-кмет на Община Карнобат да присъства и гласува в общото събрание на акционерите на „УМБАЛ – Бургас“ АД.

**ПО СЕДМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА МЕСТНИТЕ ДАНЪЦИ НА ТЕРИТОРИЯТА НА ОБЩИНА КАРНОБАТ

МАРГАРИТА СТАМАТОВА – Вносителя има ли нещо, което да добави? Няма.

МАРГАРИТА СТАМАТОВА – Колеги, имате ли нещо да споделите по предложената докладна записка? Искам да обявя становището на постоянната комисия /чете становището/. Ако няма предлагам да преминем към гласуване.

Който е съгласен с така направеното предложение за решение по докладната записка, моля да гласува.

След поименно гласуване общинските съветници с 18 гласа „ЗА“, 0 „Против“, 0“ Въздържал се, приеха следното

РЕШЕНИЕ:

І. На основание чл.21, ал.2 от ЗМСМА и чл.1, ал.2, чл. 9 и чл. 22 от Закона за местните данъци и такси, Общински съвет – Карнобат изменя и допълва Наредбата за местните данъци на територията на община Карнобат, както следва:

**§ 1.** В чл. 10 се правят следните изменения и допълнения:

1. Ал. 5 се изменя така:

„(5) При преустройство и при промяна на предназначението на съществуваща сграда или на самостоятелен обект в сграда, както и при промяна на други обстоятелства, които имат значение за определяне на данъка, вписани в имотния регистър или в кадастралната карта и кадастралните регистри или в регистри, налични в общината, служителите по чл. 4 отразяват промяната служебно, за което на данъчно задълженото лице се изпраща уведомление в 30-дневен срок.“

1. Създава се нова ал. 9:

„(9) При промяна на друго обстоятелство, което има значение за определяне на данъка, извън изброените по ал. 2 – 5, данъчно задължените лица уведомяват общината по реда и в срока по ал. 1.“

**§ 2.** В чл. 11 се създава нова алинея 8:

„(8) При преустройство и при промяна на предназначението на съществуваща сграда или на самостоятелен обект в сграда, както и при промяна на друго обстоятелство, което има значение за определяне на данъка, Агенцията по вписванията и Агенцията по геодезия, картография и кадастър уведомяват общината в 7-дневен срок за промененото обстоятелство по реда на Закона за електронното управление, за обстоятелства, подлежащи на вписване в имотния регистър, и за промени в кадастралната карта и кадастралните регистри.“

**§ 3.** В чл. 13 ал. 1 изречение първо думите „чл. 15, ал. 4, 6 и 7“ се заменят с „чл. 15, ал. 4, 6, 7 и 8“

**§ 4.** В чл.22 стойността „1,4“ се променя на „2,1“.

**§ 5.** В чл.42, ал.2 изразът „2 на сто“ се променя на „2,6 на сто“.

**§ 6.** В чл. 45 т. 2 се изменя, както следва:

„2. корабите, вписани в регистровите книги на малките и на големите кораби от регистъра на корабите, плаващи под българско знаме;“

**§ 7.** В чл. 47 се правят следните изменения и допълнения:

1. Алинея 1 придобива следното съдържание:

„(1) Размерът на данъка се определя от служител на общинската администрация и се съобщава на данъчно задълженото лице, както следва:

1. за превозните средства, регистрирани за движение по пътната мрежа в Република България – въз основа на данните от регистъра на пътните превозни средства, поддържан от Министерството на вътрешните работи;
2. за корабите – въз основа на данните от регистъра на корабите, плаващи под българско знаме, поддържан от Изпълнителна агенция „Морска администрация“.“

2. Алинея 2 се изменя така:

„(2) Данните по ал. 1 се предоставят на общините по реда на чл. 51, ал. 3 от ЗМДТ.“

3. Досегашната алинея 2 става алинея 3 и думите „пътното превозното“ се заменят с „превозното“.

4. Досегашните алинеи 3,4,5,6,7,8,9,10,11 стават съответно алинеи 4,5,6,7,8,9,10,11,12,

като в новата алинея 9 думите „пътното превозно“ се заменят с „превозното“.

**§ 8.** В чл. 48, ал.14 след текста „чл.54 ал.1“ се добавя „,т.1“.

**§ 9.** В чл. 49 се правят следните промени:

1. Точка 1 се изменя, както следва:

„1.малките кораби по [чл. 34, ал. 2 от Кодекса на търговското корабоплаване](apis://Base=NARH&DocCode=2010&ToPar=Art34_Al2&Type=201/), без яхтите, джетовете и другите плавателни средства за спорт, туризъм и развлечение – в размер на 1,00 лв. за всеки започнат бруто тон;“

1. Точка 2 се изменя, както следва:

„2. големите кораби по [чл. 34, ал. 3 от Кодекса на търговското корабоплаване](apis://Base=NARH&DocCode=2010&ToPar=Art34_Al3&Type=201/), без яхтите и другите плавателни средства за спорт, туризъм и развлечение, влекачите и тласкачите – в размер на 1,00 лв. за всеки започнат бруто тон до 40 бруто тона включително, и в размер на 0,10 лв. за всеки започнат бруто тон над 40 бруто тона;“

3. В точка 4 след думата „яхти“ се добавя „и другите плавателни средства за спорт, туризъм и развлечение“.

4.Точка 5 се отменя.

5. В т. 7 думите „максимална товароносимост“ се заменят с „пълна товароподемност (дедуейт)“.

**§ 10.** В чл. 55 в т.1 стойността „50 000“ се заменя със „100 000“.

**§ 11.** В чл.56 в ал. 1 и 2 стойността „50 000“ се заменя със „100 000“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§5.** Настоящата Наредба за изменение и допълнение на Наредба за местните данъци на територията на община Карнобат е приета с Решение № ………… г. на Общински съвет – Карнобат и влиза в сила от 01.01.2025 г., с изключение на § 6, § 9, т.1-4, § 10, § 11, които влизат в сила от деня на публикуването йна интернет страницатана Община Карнобат и във вестник “Карнобатски глас“.

**ПО ОСМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПЛАН – СМЕТКА ЗА ГОДИШНИЯ РАЗМЕР ЗА ПРИХОДИТЕ И НЕОБХОДИМИТЕ РАЗХОДИ НА ОБЩИНА КАРНОБАТ ЗА ДЕЙНОСТИТЕ ПО УПРАВЛЕНИЕ НА ОТПАДЪЦИТЕ ЗА 2025 ГОД. **Вх. № 2 /23.12.2024г.**

МАРГАРИТА СТАМАТОВА – Вносителя има ли нещо да добави. Няма

МАРГАРИТА СТАМАТОВА – Колеги, имате ли нещо да споделите по докладната записка? Искам да обявя положителното становище на постоянната комисия /чете становището/, Няма желаещи. Ако няма предлагам да преминем към гласуване. Който е съгласен с така направеното предложение за решения по докладната записка, моля да гласува.

След поименно гласуване общинските съветници с 18 гласа „ЗА“, 0 „Против“, 0“ Въздържал се, приеха следните

РЕШЕНИЯ:

1.На основание чл. 21, ал.1, т.23 от ЗМСМА във връзка с чл.66, ал.1 от ЗМДТ, чл.16, ал.1 от Наредба за определянето и администрирането на местните такси и цени на услуги на територията на община Карнобат, Общински съвет – Карнобат приема План-сметка за приходите и необходимите разходи по чл.66, ал.1 от ЗМДТ за община Карнобат за 2025 год.:

|  |  |  |
| --- | --- | --- |
|  | ПЛАН-СМЕТКА  за приходите и необходимите разходи  на Община Карнобат за дейностите по управление на отпадъците  за 2025 год. | Лева |
| **I.** | **ОБЩО ПРИХОДИ, в т.ч.** | **3 240 700** |
| 1. | Приходи за 2025 год. от такса „Битови отпадъци” | 1 900 000 |
| 2. | Приходи от лихви от такса бит. отпадъци | 50 000 |
| 3. | Приходи от услуги ПСО | 50 000 |
| 4. | Възстановени резервирани средства по чл.64 в РИОСВ | 336 000 |
| 5. | Възстановени резервирани средства по чл.60 в РИОСВ | 10 000 |
| 6. | Преходен остатък | 95 500 |
| 4. | Невнесени обезпечения и отчисления от ЗУО за 2025 г. | 799 200 |
| **II.** | **ОБЩО РАЗХОДИ, в т.ч.** | **3 240 700** |
| 1. | Събиране на битовите отпадъци и транспортирането им съоръжения и инсталации за тяхното третиране | 1 440 100 |
| 2. | Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, в т.ч и разходите за обезвреждане чрез депониране на регионалното депо и както и тези по чл.60 и чл.64 от ЗУО | 1 070 400 |
| 3. | Почистване на уличните платна, площадите, алеите, парковете и другите територии от населените места предназначени за обществено ползване | 730 200 |
| 4. | Наличност към 31.12.2025 година | 0 |
| 5. | ОБЩО РАЗХОДИ плюс наличност към 31.12.2025 г. | **3 240 700** |
|  |  |  |

След изчерпване на дневния ред, председателя на Общинския съвет – Карнобат-Маргарита Стаматова закри ДЕВЕТНАДЕСЕТОТО ЗАСЕДАНИЕ на Общинския съвет - Карнобат.

ПРЕДСЕДАТЕЛ ОбС:

/М.Стаматова/

СЕКРЕТАР:

/М.Колева/